தேவர்களால் அணியப்படும் மாலைகள் சூரியனுக்கு வெளிப்பட்டாலும் அழகாக இருப்பது போலத் துன்பத்தால் களைப்படைந்தாலும் வெப்பத்தால் வாட்டப்பட்டாலும் அவர்களது வடிவங்களின் அழகு குலையவில்லை ஓ மதுசூதனா கிருஷ்ணா இரண்டு அங்கதங்களால் அலங்கரிக்கப்பட்டிருக்கும் வலிமைமிக்கக் கரங்களுடன் கூடிய கலிங்கர்களின் வீர ஆட்சியாளன் சுருதாயுஷ் தரையில் கிடப்பதைப் பார் ஓ ஜனார்த்தனா கிருஷ்ணா மகத ஆட்சியாளனான ஜயத்சேனனைச் சுற்றி நின்று அழும் அந்த மகதப் பெண்களைப் பார் அகன்ற விழிகளையும் இனிய குரலையும் கொண்ட அந்தப் பெண்களின் அழகான மற்றும் மென்மையான ஓலங்கள் என் இதயத்தை அதிகம் திகைப்படைச் செய்கின்றன ஆபரணங்கள் அனைத்தும் தளர்ந்த நிலையில் துயரால் பீடிக்கப்பட்டு அழுது கொண்டிருப்பவர்களும் விலைமதிப்புமிக்கப் படுக்கைகளில் ஓய்வெடுக்கத் தகுந்தவர்களுமான அந்த மகதப் பெண்கள் ஐயோ இப்போது வெறுந்தரையில் கிடக்கின்றனர் மேலும் கோசலர்களின் ஆட்சியாளனும் தங்கள் தலைவனுமான இளவரசன் பிருஹத்பலனைச் சுற்றியிருக்கும் வேறு சில பெண்கள் உரத்த ஓலமிட்டுக் கொண்டிருக்கின்றனர் அபிமன்யுவால் கரங்களின் முழு வலிமையுடன் துளைக்கப்பட்ட கணைகளை அவனது பிருஹத்பலனின் உடலில் இருந்து பிடுங்கும் அந்தப் பெண்கள் மீண்டும் மீண்டும் மயங்கி விழுங்கின்றனர் ஓ மாதவா களைப்பாலும் சூரியனின் கதிர்களாலும் பீடிக்கப்படும் அந்த அழகிய பெண்களின் முகங்கள் இப்போது ஒளிமங்கிய தாமரைகளைப் போலத் தெரிகின்றன இளம்வயதுடையவர்களும் தங்க மாலைகள் மற்றும் அழகிய அங்கதங்களால் அலங்கரிக்கப்பட்டவர்களும் துணிச்சல்மிக்கவர்களுமான திருஷ்டத்யும்னனின் மகன்கள் துரோணரால் கொல்லப்பட்டு அங்கே கிடக்கின்றனர் சுடர்மிக்க நெருப்பில் விழும் பூச்சிகளைப் போல அவர்கள் அனைவரும் நெருப்பறையைப் போன்ற தேரையும் தழல்களேயான விற்களையும் விறகுகளேயான கணைகள் ஈட்டிகள் மற்றும் கதாயுதங்களையும் கொண்ட துரோணரின் மேல் பாய்ந்து எரிக்கப்பட்டனர் அதே போலவே பெரும் துணிவைக் கொண்டவர்களும் அழகிய அங்கதங்களால் அலங்கரிக்கப்பட்டவர்களுமான ஐந்து கேகேய சகோதரர்களும் துரோணரை நோக்கித் திரும்பிய அவர்களின் முகங்களுடன் அவரால் துரோணரால் கொல்லப்பட்டுத் தரையில் கிடக்கின்றர் புடம்போட்ட தங்கத்தின் காந்தியைக் கொண்டவையும் தங்கத்தாலானவையுமான கவசங்கள் கொடிமரங்கள் தேர்கள் மாலைகள் சுடர்மிக்கப் பல நெருப்புகளைப் போலப் பூமியில் பிரகாசமான ஒளியைச் சிந்துகின்றன ஓ மாதவா கிருஷ்ணன் துரோணரால் வீழ்த்தப்பட்ட மன்னன் துருபதன் ஒரு பெருஞ்சிங்கத்தால் கொல்லப்பட்டுக் காட்டில் கிடக்கும் வலிமைமிக்க யானையைப் போல அங்கே கிடப்பதைப் பார் ஓ தாமரைக்கண்ணா வெண்மையான நிறம் கொண்ட பாஞ்சாலர்களின் மன்னனுடைய பிரகாசமான குடையானது கூதிர்கால ஆகாயத்தின் சந்திரனைப் போல இருக்கிறது அந்த முதிய மன்னனின் மனைவியரும் மருமகள்களும் துயரால் பீடிக்கப்பட்டு ஈமச்சிதையில் அவனது துருபதனது உடலை எரித்துவிட்டு அந்தச் சிதையைத் தங்கள் வலப்பக்கம் கொண்டு சென்று கொண்டிருக்கின்றனர் அதோ அங்கே உணர்வுகளை இழந்தவர்களான அந்தப் பெண்கள் துரோணரால் கொல்லப்பட்டவனும் பெரும் வில்லாளியும் துணிச்சல்மிக்கவனும் சேதிகளில் காளையுமான திருஷ்டகேதுவை அகற்றிக் கொண்டிருக்கின்றனர் ஓ மதுசூதனா எதிரிகளை நொறுக்குபவனான இந்தப் பெரும் வில்லாளி திருஷ்டகேது துரோணரின் பல ஆயுதங்களைக் கலங்கடித்துவிட்டு காற்றால் வேரோடு பிடுங்கப்பட்ட ஒரு மரத்தைப் போல உயிரை இழந்து இங்கே கிடக்கிறான் ஐயோ துணிச்சல்மிக்கச் சேதிகளின் ஆட்சியாளனும் வலிமைமிக்கத் தேர்வீரனுமான இந்தத் திருஷ்டகேது ஆயிரக்கணக்கான எதிரிகளைக் கொன்றுவிட்டு தானே உயிரையிழந்து இங்கே கிடக்கிறான் ஓ ரிஷிகேசா சேதிகளின் ஆட்சியாளனுடைய உடல் ஊனுண்ணும் பறவைகளால் கிழிக்கப்பட்டாலும் இன்னும் அழகிய குழல்களுடனும் அழகிய காது குண்டலங்களுடனும் அலங்கரிக்கப்பட்டிருக்கும் அதை அந்த உடலைச் சுற்றி அவனுடைய மனைவியர் அமர்ந்திருக்கின்றனர் அந்தப் பெண்களில் முதன்மையானோர் தசார்ஹ குலத்தில் பிறந்த அந்த வீர திருஷ்டகேதுவின் நெடிய உடலைத் தங்கள் மடியில் கிடத்திக் கொண்டு சோகத்தால் அழுது கொண்டிருக்கின்றனர் ஓ ரிஷிகேசா கிருஷ்ணா அழகிய குழல்களையும் சிறந்த காது குண்டலங்களையும் கொண்டவனும் துரோணரின் கணைகளால் போரில் கொல்லப்பட்ட திருஷ்டகேதுவின் மகனைப் பார் அவன் தன் தந்தை எதிரிகளுடன் போரிட்ட போது ஒருபோதும் அவனை விட்டு அகவில்லை